|  |  |
| --- | --- |
|  |  |
| Raivo OttSaarde Vallavalitsusinfo@saarde.ee  | Teie 15.01.2025 nr 4-9/60Meie 29.01.2025 nr 9.1-3/25/1034-2 |

|  |  |
| --- | --- |
| **Vastuskiri Surju-Saunametsa tee** |  |

Pöördusite Transpordiameti poole seoses Surju-Saunametsa teel (tee nr 19344) Valga-Uulu tee ja Surju-Saunametsa tee ristmikult Surju küla suunas kulgeva maantee ääres teostatud puude allee okste lõikusega kuna kohalik kogukond pöördus Saarde Vallavalitsuse poole, sest lõikus risustab visuaali ning okste ebaühtlaselt saetud otsad ei kaunista Surju külla sissesõitu. Antud allee on Surju kogukonnale väga oluline ning puude välimus peale lõikust kahjustab nende arvates ka küla üldist välimust.

Transpordiameti riigihanke korras hangitud riigiteede hooldaja kohustus on tagada riigiteedel vaba liiklusruum. Vaba liiklusruum tähendab, et tuleb eemaldada juhi vaatevälja ja külgnähtavust varjavad puud, oksad ja muud taolised takistused, et tee liiklemise koridor oleks kõigi liiklejate jaoks ühtlane ja ohutu. Selle jaoks tehakse riigiteedel teehooldajate poolt okste lõikustöid. Transpordiamet mõistab sellistel juhtudel kogukonna mure, kui igapäevane harjumuslik liikluskeskkond sellise tegevuse tõttu muutub. Transpordiameti primaarne eesmärk on siiski ohutuse tagamine ja seetõttu on sellise tegevuse puhul rõhuasetus ohutuse parandamisel ja tagamisel.

Transpordiamet on teehooldaja poolt riigiteel nr 19344 Surju-Saunametsa okste lõikustöödega kursis ning otseseid pretensioone lepingulisele partnerile ei ole – oksad on korrektselt lõigatud (mitte rebitud), töödejärgne praht koristatud ning vaba liiklusruum tagatud.

Transpordiamet on kindlasti valmis töid üle vaatama, kuid sel juhul palume täpsemat tagasisidet, et kuidas näeks Teie silmis välja olukorra parandamine või mida täpsemalt peate selle all silmas.

Lugupidamisega

(allkirjastatud digitaalselt)

Meelis Saat

juhataja

Lääne osakonna korrashoiu ja liikluskorralduse üksus

Karl Õigus

korrashoiu projektijuht

58631396, Karl.Oigus@transpordiamet.ee